РЕГЛАМЕНТ (ЕО) № 847/2007 НА КОМИСИЯТА
от 18 юли 2007 година
за прилагането на Регламент (ЕО) № 808/2004 на Европейския парламент и на Съвета относно статистическите данни на Общността за информационното общество
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе пред вид Договора за създаване на Европейската общност,
като взе пред вид Регламент (ЕО) № 808/2004 на Европейския парламент и на Съвета от 21 април 2004 г. относно статистическите данни на Общността за информационното общество (1), и по-специално член 8 от него,
като има пред вид, че:
(1)
Регламент (ЕО) № 808/2004 установи обща рамка за систематичното изготвяне на статистически данни на Общността за информационното общество.
(2)
Съгласно член 8, параграф 1 от Регламент (ЕО) № 808/2004 са необходими мерки за прилагане, с цел да се определят данните, които трябва да се осигурят за изготвяне на статистиката, определена в членове 3 и 4 от този Регламент и крайните срокове за нейното предаване.
(3)
Мерките, предвидени в настоящия регламент, са съобразени със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Данните, които ще се предоставят за изготвянето на статистика на Общността за информационното общество, както е предвидено в член 3, параграф 2 и в член 4 от Регламент (ЕО) № 808/2004, са както е определено в приложения I и II към настоящия Регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юли 2007 година.